Publication: Magyar Közlöny
Issue: MK-2010-171 (Year: 2010, Number: 171)
Era: contemporary
Section: 2010. évi CVII. törvény
Paragraph Index: 562

60. cikk Vállalkozások átalakítása és privatizálása Felismerve, hogy a privatizálás alapvetõ fontosságú a fenntartható gazdasági fellendüléshez, a Felek megegyeznek abban, hogy együttmûködnek a szükséges intézményi, jogi és metodológiai keret fejlesztéséhez. Ezért technikai segítséget nyújtanak az Azerbajdzsán Köztársaság parlamentje által elfogadott privatizációs program megvalósításához. Külön figyelmet szentelnek a privatizációs folyamat rendes és átlátható természetére. A technikai segítségnyújtás többek között a következõkre összpontosít: – egy intézményi alap kialakítása az azerbajdzsáni kormányon belül, amely képes meghatározni és levezetni a privatizációs folyamatot, – a vállalkozások adatbázisának létrehozása, – vállalkozási társulások létrehozása, – egy tömegprivatizációs rendszer kifejlesztése, amelynek célja a lakosság tulajdonban részesítése utalványi rendszer segítségével, – a részesedések nyilvántartási rendszerének kifejlesztése, – bizonyos vállalkozások versenytárgyalás útján történõ értékesítési rendszerének kialakítása, amelyek nem alkalmasak a tömegprivatizációs programban való részvételre, – a privatizációra még nem felkészült vállalkozások átalakítása, – a magánvállalkozások fejlesztése, különösen a kis- és középvállalkozások ágazatában. Ezen együttmûködés célja, hogy hozzájáruljon az azerbajdzsáni gazdaság újraélesztéséhez, a külföldi befektetések fejlesztéséhez és az Azerbajdzsán Köztársaság és a tagállamok kapcsolatainak ápolásához.

Source: https://magyarkozlony.hu/hivatalos-lapok/02292c5b69d9f875784f86dcee33d88efa83b267/dokumentumok/ca96975a3f787423e012749c1775d46df973798f/letoltes